கேள்வி: ஒருவித்திலை - பெயரும், இயல்புகளும் பற்றி நீங்கள் என்ன அறிந்துள்ளீர்கள்?
பதில்: படிமம்:Hypoxis.jpg. இணை இலை நரம்புகளைக் கொண்ட ஒருவித்திலைத் தாவரம்.]] இத் தொகுதியில் உள்ள பெரும்பாலான தாவரங்கள் தமது விதைக்களில் ஒரு வித்திலையைக் கொண்டிருப்பதனால், ஒருவித்திலைத் தாவரம் என்னும் பெயர் ஏற்பட்டது. இதற்கு மாறாக இருவித்திலைத் தாவரங்களின் வித்துக்களில் இரண்டு வித்திலைகள் இருக்கும். எனினும், வித்திலைகள் தாவரங்களின் வாழ்க்கையின் குறுகிய காலப் பகுதியிலேயே காணப்படுவதால், வித்திலைகளின் எண்ணிக்கையைக் கொண்டு தாவரங்களை ஆராய்தல் வசதியானது அல்ல என்பதுடன், இது அவற்றின் நம்பத் தகுந்த இயல்பும் அல்ல. இருந்தாலும், ஒருவித்திலைத் தாவரக் குழு சிறப்பியல்புகள் கொண்டது. இவற்றுள் இவ் வகைத் தாவரங்களின் பூக்கள், மூன்று அல்லது அதன் மடங்குகள் எண்ணிக்கையில் இதழ்களைக் கொண்டவையாக அமைந்திருப்பதைக் காணலாம். பொதுவாக, இவற்றின் பூக்கள் மூன்று, ஆறு அல்லது ஒன்பது இதழ்களுடன் அமைந்துள்ளன. பல ஒருவித்திலைத் தாவர இலைகளின் நரம்புகள் ஒன்றுக்கொன்று இணையாக அமைந்திருப்பதையும் காணலாம்.
கேள்வி: ஒருவித்திலை - வகைப்பாட்டியல் என்பது என்ன?
பதில்: படிமம்:Monocot vs dicot crop Pengo.jpg ஒருவித்திலையிகள், பூக்கும் தாவரங்களின் வரலாற்றின் தொடக்க காலத்திலிருந்தே இருந்துவருகின்ற ஒற்றைமரபுக் குலம் ஒன்றை உருவாக்குகின்றன என்று கருதப்படுகிறது. ஒருவித்திலையிகள் தாவரக் குடும்பத்துக்கு மேற்பட்ட நிலையில் உள்ளதால், இதற்குப் பெயரிடுவதில் தாராளம் நிலவியது. தாவரவியற் பெயரிடலுக்கான அனைத்துலகக் கோவை (ICBN) இன் 16 ஆவது சரத்து இதற்கு ஒரு விளக்கப் பெயர் அல்லது இதன் கீழுள்ள குடும்பமொன்றின் பெயரைத் தழுவிய ஒரு பெயரைக் கொடுப்பதை ஏற்றுக்கொள்கிறது. வகைப்பாட்டியல் வரலாற்றில்[https://www.jstor.org/stable/40982876?searchText=monocot%20history&searchUri=%2Faction%2FdoBasicSearch%3FQuery%3Dmonocot%2Bhistory&ab_segments=0%2Fbasic_search_gsv2%2Fcontrol&refreqid=fastly-default%3A4859cd3126480f07b97933ea00d9f969 jstor-monocot history] இதற்குப் பின்வரும் பெயர்கள் கொடுக்கப்பட்டுள்ளன. * மொனோகொட்டிலெடோனியே (Monocotyledoneae) - டி கண்டோலே முறைமை மற்றும் எங்லெர் முறைமைகள். * மொனொகொட்டிலெடன் (Monocotyledones) - பெந்தாம் மற்றும் ஹூக்கர் முறைமை, வெஸ்ட்டீன் முறைமை * லில்லியோப்சிடா வகுப்பு - தக்தாஜன் முறைமை, குரோன்குயிஸ்ட் முறைமை. * லில்லியிடே துணை வகுப்பு - தால்கிரென் முறைமை, தோமே முறைமை (1992). * மொனோகாட்ஸ் கிளேட் - ஏபிஜி முறைமை, ஏபிஜி II முறைமை. மேலே காட்டிய எல்லா முறைமைகளுமே இக் குலத்துக்கான உள் வகைப்பாடுகளைப் பயன்படுத்தியுள்ளன. இக் குலத்தின் புற எல்லைகள் மிகவும் உறுதியானவை. இது சிறப்பாக வரையறுக்கப்பட்டதும், உட்பிணைப்புக் கொண்டதுமான ஒரு குலமாகும். எனினும் இதன் உள்வகைப்பாடு உறுதியற்றது. எந்த இரு முறைமைகளுமே இதன் உள்வகைப்பாட்டில் இணங்கியது கிடையாது. அண்மைய மூலக்கூற்று ஆய்வுகள் ஒருவித்திலைத் தாவரங்களுடைய ஒற்றை மரபுத் தன்மையை உறுதிப்படுத்தியுள்ளதுடன் இவற்றுக்கிடையிலான உட்தொடர்புகளைப் புரிந்து கொள்ளவும் உதவியுள்ளன. ஏபிஜி II முறைமை ஒருவித்திலையிகளுக்கு வகைப்பாட்டுத் தரநிலை ஒன்றை ஒதுக்காவிடினும், ஒருவித்திலைக் கிளேட் ஒன்றை ஏற்றுள்ளது. இம் முறைமை 10 ஒழுங்கு (வகைப்பாட்டியல்)களையும், எந்த ஒழுங்கிலும் சேர்க்கப்படாத இரண்டு குடும்பம் (வகைப்பாட்டியல்) அடையாளம் கண்டுள்ளது.